Дырэктар Рэспубліканскага цэнтра інавацыйнай і тэхнічнай творчасці Сяргей САЧКО лічыць галоўнай задачай дадатковай адукацыі зрабіць усё, каб выпускнікі ўстаноў агульнай сярэдняй адукацыі былі запатрабаваныя ў новых умовах. Сучасны рынак працы патрабуе развіцця інжынернага мыслення. Таму сёння ў цэнтры прадстаўлены такія новыя кірункі, як нейрапілатаванне, прататыпаванне, тэхналогіі беспілотных лятальных апаратаў, графічны вэб- і інжынерны дызайн, сістэмнае адміністраванне, дапоўненая рэальнасць, якія знаходзяцца на стыку фізікі, мікраэлектронікі, мехатронікі, штучнага інтэлекту, механікі і праграмавання. Эксперыментальна-інавацыйная дзейнасць на цяперашні момант — адзін з самых актуальных кірункаў развіцця дадатковай адукацыі.